**สรุปผลการดำเนินการเรื่องเรียนไตรมาสที่ 1 และไตรมาสที่ 2 ประจำปี 2560**

ผลการดำเนินการ

ในห้วงระยะเวลาไตรมาสที่ 1 (ตุลาคม 59 – ธันวาคม 59) และ ไตรมาสที่ 2 (มกราคม 60 – มีนาคม 60 )ของปีงบประมาณ 2560 ปรากฏผลดังนี้

1.เกี่ยวกับการจัดซื้อจัดจ้าง ในห้วงระยะเวลาไตรมาสที่ 1 (ตุลาคม 59 – ธันวาคม 59) และ ไตรมาสที่ 2 (มกราคม 60 – มีนาคม 60 ) ของปีงบประมาณ 2560 ไม่มีเรื่องร้องเรียนเกี่ยวกับการจัดซื้อจัดจ้าง

2.การปฏิบัติงานหรือการดำเนินงานของหน่วยงานในห้วงระยะเวลาไตรมาสที่ 1 (ตุลาคม 59 – ธันวาคม 59) และ ไตรมาสที่ 2 (มกราคม 60 – มีนาคม 60 ) ของปีงบประมาณ 2560 มีเรื่องร้องเรียนเกี่ยวกับการปฏิบัติงานหรือการดำเนินงานของหน่วยงาน 1 เรื่อง คือ กรณี มีการร้องเรียนทางเว็บไซด์ของ อบต.ทอนหงส์ ([www.thonhong.go.th](http://www.thonhong.go.th)) เมื่อวันเสาร์ที่ 21 มกราคม 2560 บุคคลผู้ใช้นามว่าประชาชนผู้เดือดร้อนได้โพสต์ข้อความผ่านกระดานเสวนาว่าคนขับรถยนต์ อบต.ทอนหงส์ ทะเบียน กค.9947 ขับรถไม่สุภาพ ฉวัดเฉวียน สร้างความเดือดร้อนต่อชีวิต และทรัพย์สินของผู้บริสุทธิ์ที่ใช้ถนนร่วมกัน ซึ่งองค์การบริหารส่วนตำบลทอนหงส์ได้มีคำสั่งที่ 68 / 2560 เรื่องแต่งตั้งคณะกรรมการสอบสวนข้อเท็จจริง ลงวันที่ 3 กุมภาพันธ์ 2560 มาสอบสวนข้อเท็จจริงดังกล่าว ผลการสอบสวนปรากฏว่าข้อร้องเรียนไม่มีมูล

การวิเคราะห์ปัญหาและอุปสรรค

ปัญหาและอุปสรรคในการดำเนินการเรื่องร้องเรียนที่พบเป็นเรื่องที่ผู้ร้องเรียนไม่ระบุข้อมูลของผู้ร้องเรียน ไม่ว่าจะเป็นชื่อ ที่อยู่ หรือหลักฐานประกอบอื่น ๆ เช่น สถานที่เกิดเหตุ วันเวลาเกิดเหตุ จึงทำให้การสืบหาพยานหลักฐานประกอบการพิจารณาสอบสวนข้อเท็จจริงเป็นไปด้วยความยากลำบาก ทำให้ยากที่จะทราบได้ว่ามูลเหตุแห่งการร้องเรียนเกิดขึ้นเพราะได้รับความเดือดร้อนจริง ๆ หรือเป็นการกลั่นแกล้งกัน

แนวทางการแก้ไข

องค์การบริหารส่วนตำบลควรมีมาตรการปกป้องข้อมูลของผู้ร้องเรียนที่มีประสิทธิภาพสร้างความเชื่อมั่นให้กับผู้ที่ได้รับความเดือดร้อนจากการปฏิบัติงานของเจ้าหน้าที่ และ การจัดซื้อจัดจ้าง กล้ายื่นข้อร้องเรียนต่อองค์การบริหารส่วนตำบล